b'\n_START_ARTICLE_\nJamkids Musiikkikoulu\n_START_PARAGRAPH_\nJamkids on varhaisi\xc3\xa4n musiikkikasvatukseen keskittynyt musiikkikoulu, joka toimii Espoossa, Helsingiss\xc3\xa4, Vantaalla, Kirkkonummella ja Lohjalla yhteens\xc3\xa4 17 opetuspisteess\xc3\xa4. Koulu on ensimm\xc3\xa4inen useilla paikkakunnilla ketjumaisesti toimiva musiikkikoulu Suomessa. Koulu pyrkii edist\xc3\xa4m\xc3\xa4\xc3\xa4n musiikkia el\xc3\xa4m\xc3\xa4nmittaisena harrastuksena. _NEWLINE_Koulun toiminta alkoi vuonna 2006, jolloin erityisen\xc3\xa4 tavoitteena oli kanteleen soiton suosion edist\xc3\xa4minen ja siihen liittyvien mielikuvien uudistaminen. Toiminnan kasvaessa tarjonta on monipuolistunut ja koulu tarjoaa opetusta kaikilla b\xc3\xa4ndisoittimilla. Syksyll\xc3\xa4 2018 koulun vauva-, taapero- ja b\xc3\xa4ndimuskareissa k\xc3\xa4y noin 1000 0\xe2\x80\x936-vuotiasta musiikinharrastajaa._NEWLINE_Koulu tarjoaa taiteen perusopetuksen yleisen oppim\xc3\xa4\xc3\xa4r\xc3\xa4n mukaista opetusta. Opetusta annetaan p\xc3\xa4\xc3\xa4asiassa ryhm\xc3\xa4opetuksena. Koulu pyrkii olemaan ryhm\xc3\xa4opetuksen ja taiteen yleisen oppim\xc3\xa4\xc3\xa4r\xc3\xa4n mukaisen opetuksen edell\xc3\xa4k\xc3\xa4vij\xc3\xa4.'